als_Latn dik_Latn tur_Latn
Në Kongresin Botëror të Telefonave Microsoft prezantoi disa nga kompanitë që do të përdorin në pajisjet e tyre sistemin Windows Phone. Acer, një kompani që ka përdorur një model të sistemit Windows Phone, nuk u përmend nga kompania Microsoft. Acer Allegro është i vetmi telefon inteligjent Windows Phone që ka prodhuar kompania deri tani.
Edhe pse ka përdorur platformën Microsoft në disa tabletë dhe kompjuterë, Acer ka qëndruar larg sistemit Windows Phone për gati dy vjet. Dhe mesa shohim nuk do të ketë ndryshime së shpejti.
Zv/Presidentit i divizionit të telefonave inteligjentë brenda kompanisë, Allen Burnes, tha në një intervistë se Acer kërkon të shohë më shumë kërkesa nga përdoruesit për Windows Phone përpara se ata të marrin përsipër rrezikun e të prodhuarit të telefonave inteligjentë me platformën e Microsoft-it.
Pavarësisht rritjes së kërkesave në tregun evropian për Windows Phone, me gati 7%, nuk është e mjaftueshme për kompaninë sa të rrezikojë. “Ne po bëjmë bisedime me Microsoft-in, dhe nëse indeksi i Windows Phone rritet me 10% deri në 15 % atëherë ne do të jemi të interesuar,” tha kompania Acer.
Përsa i përket sistemit Windows Phone jo çdokush ndan të njëjtin vizion me Acer. Flitet se kompania Sony është në bisedime me Microsoft-in për të prodhuar pajisje Wndows Phone nën markën Vaio.
(Herë të lexuara: 258)
als_Latn als_Latn als_Latn als_Latn als_Latn als_Latn